පන්දුවාර 20 ලෝක කුසලාන ක්‍රිකට් තරගාවලිය ආරම්භ වීමටත් ප්‍රථම පුරසාරම් දෙඩූ නෙදර්ලන්ත නායක පීටර් සීලස්ගේ කට වසා දමන්නට ශ්‍රී ලංකා පන්දු යවන්නන් කටයුතු කළේ, තරගයේ කාසියේ වාසිය ජයග්‍රහණය කර පළමුව පන්දු යැවීමේ තීරණය ගත් සැණින්මයි.කිසිදු නෙදර්ලන්ත පිතිකරුවෙකුට පිටියේ ස්ථාවර වන්නට ඉඩ නොතැබූ ශ්‍රී ලංකා දඟ පන්දු සහ වේග පන්දු සුසංයෝගය ඔවුන්ගේ ඉදිරි පෙළ කඩුළු පහක්ම මුළු ලකුණු සංඛ්‍යාව 32ක් වන විට බිඳ දැමුවා.එම කඩුළු පහ අතරේ මහීෂ් තීක්ෂණ එක් ඕවරයකදී ලබාගත් කඩුළු දෙකක් සහ වනිඳු හසරංග සතු කරගත් කඩුළු දෙකක් ඇතුළත් වුණා.දඟ පන්දු යවන්නන් සටන නැවතූ තැනින් සටන ඇරඹූ ශ්‍රී ලංකා වේග පන්දු යවන්නන් නෙදර්ලන්ත කණ්ඩායමේ පසුපෙළ බිඳ දැමුවේ කිසිදු අනුකම්පාවකින් තොරව යි.දුෂ්මන්ත චමීර සහ ළහිරු කුමාරගේ වේග පන්දු දරා ගත නොහැකි වූ නෙදර්ලන්ත කණ්ඩායමේ මුළු ලකුණු සංඛ්‍යාව 44ක් ව තිබියදී ඔවුන්ගේ සියලු ක්‍රීඩකයින්ට ක්‍රීඩාගාරයේ අසුන් වෙන් කරන්නට ශ්‍රී ලංකා වේග පන්දු යවන්නන් සමත් වුණා.සටනේ පෙරමුණ ගත් ළහිරු කුමාර ළකුණූ 7කට කඩුළු තුනක් දවා ගත් අතර, වනිදු හසරංග ළකුණු 9කට කඩුළු තුනක් දවා ගනිද්දි මහීෂ් තීක්ෂණ එක් පන්දුවාරයක් පමණක් ක්‍රියාත්මක කරමින් ලකුණු 3කට නෙදර්ලන්ත කඩුළු දෙකක් දවාගත්තා.තරගාවලිය ආරම්භයට පෙර ශ්‍රී ලංකා කණ්ඩායම පළමු වටයෙන් ඉදිරියට නොයන බවත්, පළමු වටයේ තරග ජය ගැනීම කිසිසේත් පහසු කරුණක් නොවන බවටත් වහසි බස් දෙඩූ නෙදර්ලන්ත කණ්ඩායමේ නායක පීටර් සීලර් රැස් කරගත්තේ ළකුණු දෙකක් පමණයි.